मैं निकला गड्डी ले के पर किली ने लगाए ठुमके, फैंस कर रहे तारीफ
, सनी देओल की अपकमिंग फिल्म गदर 2 इन दिनों सुर्ख़ियों में है। इसी बीच सनी ने सोशल मीडिया स्टार किली पॉल का एक डांस वीडियो अपने इंस्टाग्राम पर शेयर किया है, जिसमे किली गदर फिल्म के गाने मैं निकला गड्डी ले के पर डांसKylie dances to the song Main Nikla Gaddi Le Ke from Gadar
सनी देओल की अपकमिंग फिल्म 'गदर 2' इन दिनों सुर्खियों में हैं। इसी बीच सनी ने सोशल मीडिया स्टार किली पॉल का एक डांस वीडियो अपने इंस्टाग्राम पर शेयर किया है, जिसमें किली गदर फिल्म के गाने मैं निकला गड्डी ले के पर डांस करते हुए नजर आ रहे है। बता दें, किली एक जाना-पहचाना नाम हैं और वह अक्सर बॉलीवुड के गानों पर वीडियो बनाते हैं।
ट्रेडिशनल लुक में दिखे किली और नीमा पॉल 
इस वीडियो में किली और उनकी बहन नीमा पॉल दोनों ट्रेडिशनल लुक में नजर आ रहे हैं। दोनों ने सनी के इस गाने पर बेहतरीन डांस मूव्स दिखाए। वीडियो पोस्ट करते हुए, किली ने इंस्टाग्राम पर लिखा, '90 के दशक के बॉलीवुड सितारों जैसे @iamsunnydeol ने वास्तव में मेरा बचपन बनाया, बहुत सारी बॉलीवुड फिल्में देखी और मेरा सपना एक अभिनेता बनने का था और अब मैं यहां हूं और अपने सपने तक पहुंचने के लिए प्रयास कर रहा हूं'।
'और मैं बॉलीवुड कंटेंट क्रिएटर का हिस्सा बनकर खुश हूं, एक दिन सपने सच होंगे। इस पुराने गाने का आनंद लें।' सनी देओल ने किली के वीडियो को बिना किसी कैप्शन के शेयर किया है।
फैंस कर रहे तारीफ 
प्रशंसक सनी के इस पोस्ट को काफी पसंद कर रहे हैं। वीडियो पर एक यूजर ने कमेंट करते हुए लिखा, 'गदर सिर्फ एक फिल्म नहीं है, यह एक भावना है।' दूसरे यूजर ने लिखा, 'सनी देओल, भारत के लीजेंड सच्चे स्टार'। तीसरे यूजर ने लिखा, 'हिंदुस्तान जिंदाबाद'।
11 अगस्त को रिलीज होगी फिल्म
गदर: एक प्रेम कथा साल 2001 में रिलीज हुई थी। अब 22 साल बाद फिल्म का सीक्वल आया है। फिल्म में सनी देओल और अमीषा पटेल लीड रोल मे हैं। 
'गदर 2' के डायरेक्टर अनिल शर्मा हैं। ये गदर के पहले पार्ट के डायरेक्टर भी थे। फिल्म में सनी, अमीषा के साथ उत्कर्ष शर्मा, सिमरत कौर, लव सिन्हा, मनीष वाधवा और गौरव चोपड़ा भी लीड रोल में नजर आएंगे।